ምስ ግብጽን ሱዳንን ስምምዕ እንተይፈጸምካ ናብ ማይ ምምላእ እንተኣቲኻ ኣብ ክንድኡ መዲብናልካ ዝነበረ መከሓሓሲ ገንዘብ ኣይንህበካን እኮ ይብልዎ ኣለዎ ኣብ ኣደባባይ። ባንኪ ዓለም ብዕሊ ተዛሪቡ እዩ። እቲ ኻልእ ድማ ፕረዘዲንት ግብጺ ኣልሲስን ፕረዚደንት ኣመሪካ ዶናልድ ትራምፕን ድማ ብግበረለይ ክገብረልካ እዮም ዝጓዓዙ ዘለዉ። ኣልሲሲ ንትራምፕ እዚኣ [ሩባ ኣባይ] ከልክለለይ ኣነ ድማ እታ ማእከላይ ምብራቕ እትደልያ ከፈጽመልካ እየ ብዝብል ግበረለይ ክገብረልካ እዮም ተመሳጢሮም ዝጓዓዙ ዘለዉ። ኣብይ በቲ ሓደ ገጽ ነዞም ትካላት ዝኣተወሎም ቃል በቲ ኻልእ ገጽ ድማ ድልየት ህዝቢ ኢትዮጵያ ኣብ ማእኸል ተቐርቂሩ ኣሎ። ምንጪ ስእሊ, Getty Images ኣብ ክንዲ ምስ ትሽዓተ ሃገራት ብሓባር ኮይኑ ኣንጻር ግብጺ ዝደራደር ንበይኑ ጠልጠል እናበለ ተማጓታይ ኮይኑ ኣሎ። ኣነ ብመሰረቱ እጥርጥሮ እየ፣ ኣብዚ ሕዚ ሰዓት ናይ ግድብ ህዳሰ ጥንካረ ቴክኒካሊ ምርግጋጽ እምበር ብዛዕባ ናይ ናይል ተፋሰስ ሃገራት ናይ ማይ ብጽሒት እንዛተየሉ እዋን ኣይኮነን። ንሱ እቲ ተጀሚሩ ዝነበረ ናይ ናይል ኮምሽን ምስተጣየሸ ነርክበሉ ኢና። ኣብይ ንግብጻውያን ንዓመት 37 ቢልዮን ኪዩቢክ ሜትር ማይ ክሰደልኩም እየ ኢሉ ተሰማሚዑ እዩ። ፕረዚደንት ትራምፕ ዝወሰኾ ውሑድ እዩ። ብስሩ'ኸ ሎም ዘበን ማይ ይመልእ ኣለኹ እንተበለና መን እዩ ክልክዖ?
